หนูมีเรื่องจะปรึกษาค่ะ คือมีเลือด(หรือตกขาวไม่แน่ใจ)สีน้ำตาลออกจากช่องคลอดนิดหน่อยหลังจากมีเพศสัมพันธ์ครั้งแรกค่ะแต่ใส่ถุงไม่มีกลิ่นค่ะมันเกิดจากสาเหตุอะไรคะแร้วต้องทำยังไงคะถึงจะหาย ขอบค่ะ
สวัสดีค่ะ อริสราหากมีการบาดเจ็บจากการมีเพศสัมพันธ์อาจทำให้เกิดเลือดออกมาได้ค่ะหรือหากเป็นตกขาว การตกขาวปนเลือดถือเป็นอาการตกขาวที่ผิดปกตินะคะ อาจเป็นจากช่องคลอดหรือมดลูกอักเสบ แต่จากที่เล่ามา ยังระบุสาเหตุชัดเจนไม่ได้นะคะแนะนำให้รักษาสุขอนามัย โดยหลังจากปัสสาวะให้ทำความสะอาดอวัยวะเพศด้วยน้ำเปล่าและซับให้แห้ง สวมกางเกงในสะอาดและแห้ง หลีกเลี่ยงการมีเพศสัมพันธ์ช่วงที่มีตกขาวปริมาณมาก หรือสวมถุงยางอนามัยเพื่อป้องกันการติดเชื้อเพิ่มเติม งดการสวนล้างช่องคลอด ให้ทำความสะอาดด้วยน้ำเปล่าเป็นหลักนะคะหากไม่ดีขึ้น หรือยังมีอาการผิดปกติอื่นๆ แนะนำให้ไปพบแพทย์เพื่อรับการวินิจฉัยและรักษาต่อไปค่ะ